**Disciplinárny senát 4 Ds 5/2014**

**R O Z H O D N U T I E**

 Disciplinárny senát v zložení z predsedníčky senátu JUDr. Aleny Svetlovskej
a členov senátu, JUDr. Michala Trubana a JUDr. Marcela Kohúta, na neverejnom
zasadnutí, konanom dňa 14. januára 2015 v Bratislave, v disciplinárnej veci proti
**JUDr. T. B. ,**  sudkyni Krajského súdu v T., sp. zn. 4 Ds 5/2014 (pôvodne 1 Ds 3/2013)

**r o z h o d o l :**

 Podľa § 18 ods. l Trestného poriadku (per analogiam), s odkazom na ust. § 150 ods. 2 zákona č. 385/2000 Z. z. o sudcoch a prísediacich,

**s p á j a j ú s a**

na spoločné konanie návrhy na začatie disciplinárneho konania, ktoré podal m. dňa
21. januára 2013 a vedené sú na disciplinárnom senáte pod spisovými značkami
*4 Ds 5/2014, 1 Ds 4/2013 a 1 Ds 5/2013*, pod spoločnú spisovú značku, **4 Ds 5/2014**.

**O d ô v o d n e n i e**

 Dňa 25. januára 2013 podal m. návrh na začatie disciplinárneho konania jednotlivo proti trom sudcom Krajského súdu v T., a to proti JUDr. T. B., sp. zn. 4 Ds 5/2014 (pôvodne vedená pod 1 Ds 3/2013), JUDr. Ľ. J., sp. zn. 1 Ds 4/2013 a proti JUDr. V. V., sp. zn.
1 Ds 5/2013.

 Vzhľadom na skutočnosť, že jednotlivé disciplinárne previnenia JUDr. T. B.,
JUDr. Ľ. J. a JUDr. V. V. spolu súvisia, sú splnené podmienky na spoločné konanie podľa
§ 18 ods. 1 Tr. por per analogiam s použitím ustanovenia § 150 ods. 2 zákona
č. 385/2000 Z. z. o sudcoch a prísediacich. Predseda disciplinárneho senátu, sp. zn.
1 Ds 4/2013 vo veci JUDr. Ľ. J. opatrením zo dňa 21. februára 2013 a predseda disciplinárneho senátu, sp. zn. 1 Ds 5/2013 vo veci JUDr. V. V. opatrením zo dňa
9. mája 2013 predložil vec na spojenie k disciplinárnej veci JUDr. T. B., sp. zn. 4 Ds 5/2014.

 Z dôvodov právno-technických disciplinárne senáty dosiaľ o veciach nekonali.
Po novelizácii zákona č. 385/2000 Z. z. o sudcoch a prísediacich a ustálení rozvrhu práce disciplinárnych senátov, bola veci JUDr. T. B., sp. zn. 1 Ds 3/2013, pridelená nová spisová značka, 4 Ds 5/2014.

 Cieľom spoločného konania je prerokovať v jednom konaní všetky návrhy týkajúce
sa toho istého skutku.

 Zvážiac všetky skutočnosti, disciplinárny senát rozhodol analogicky podľa § 18 ods. 1 Tr. por. s odkazom na ust. § 150 ods. 2 zákona č. 385/2000 Z. z. o spojení disciplinárnych návrhov proti sudcom Krajského súdu v T., JUDr. T. B., sp. zn. 4 Ds 5/2014, JUDr. Ľ. J.,
sp. zn. 1 Ds 4/2013 a JUDr. V. V., sp. zn. 1 Ds 5/2013, pod novú spisovú značku, sp. zn.
**4 Ds 5/2014.**

**P o u č e n i e :** Proti tomuto rozhodnutiu odvolanie nie je prípustné.

**V Bratislave 14. januára 2015**

**JUDr. Alena S v e t l o v s k á , v. r.**

**predsedníčka disciplinárneho senátu**

Rozhodnutie vypracoval:

JUDr. Michal Truban

Za správnosť vyhotovenia: Dagmar Malinková